অাপনাকে বিশ্ব মানবতার নেত্রী হিসাবে স্বীকৃতি দিয়েছে অান্তর্জাতিক সম্প্রদায়— আগামী নির্বাচন খুব সন্নিকটে। স্বাভাবিক ভাবেই সংসদ সদস্য হওয়ার অভিপ্রায় প্রতিটি গ্রহণযোগ্য রাজনীতিবিদেরই থাকে। একজন রাজনৈতিক দলের কর্মী দলের স্বীকৃত কোন সংগঠনে সদস্য পদ থাকলে, বয়স ২৫ হলে, রাষ্ট্রদ্রোহী না হলে, সাজা প্রাপ্ত আসামি না হলে সেই নেতা বা কর্মী তার দলের কাছে নমিনেশনের জন্য আবেদন করতে পারেন। যেহেতু সংসদ সদস্য নির্বাচনে জয়ী হতে হলে স্ব-স্ব এলাকার জনগনের ভোটের মাধ্যমেই হতে হয়। জনগনের সাথে ওতপ্রোতভাবে সমন্বয় থাকতে হয়, তাদের ভোট নেওয়ার জন্য নির্বাচনী এলাকার ভোটারের মন জয় করতে হয়, ব্যাপক জনসম্পৃক্ততা থাকতে হয়। এবং দলের সর্বোচ্চ পর্যায় থেকে নিয়ম করে দেওয়া হয় সেই নেতা/কর্মী /ব্যক্তি নমিনেশন পাবেন যিনি সেই এলাকায় সবচেয়ে জনপ্রিয় ও যার গ্রহনযোগ্যতা ও জনসম্পৃক্ততা বেশী। সেহেতু মাননীয় নেত্রী,আমার প্রশ্ন হল প্রতিটি আসনেই তো একজন করে নির্বাচিত সংসদ সদস্য আছেন। তাহলে যারা নতুন করে প্রার্থী হতে চায় তারা ঠিক কি উপায়ে জনগনের সাথে যোগাযোগ, সমন্বয়, সম্প্রীতির বন্ধন তৈরী করবেন ? তাদের জনসম্পৃক্ততা বা গ্রহনযোগ্যতা কিভাবে নির্ধারন করবেন ? যেহেতু নমিনেশনের শর্তই হল সর্বোচ জনপ্রিয়, গ্রহনযোগ্য ও জনসম্পৃক্ততা থাকতে হবে, সৎ ও অাদর্শিক হতে হবে, সেহেতু তার তো অবশ্যই তার সেই এলাকার জনগনের সাথে যথাযথ ভাবে সুখে, দুঃখে ওঠাবসা, চলাফেরা করতে হবে।